projecte-aina/catalan_government_crawling huggingface dataset:
La reducció del consum de carn vermella i processada, no només reduiria les emissions sinó que, a més, milloraria la 'salut planetària' ja que, les emissions de gasos d'efecte hivernacle (GEI) són els responsables de l'anomenat canvi climàtic.
Una dieta equilibrada i rica en fruites, verdures, llegums i cereals, no només té efectes positius en la salut, sinó que a més disminueix la emissió de gasos efecte hivernacle (GEI) originats per la dieta.
Per altra banda, la reducció del consum de carn vermella i processada no només reduiria aquest tipus d'emissions sinó que milloraria la 'salut planetària', ja que aquest tipus de gasos són els responsables de l'anomenat canvi climàtic.
Aquest fet també tindria impacte directe amb la salut humana, ja que el nivell dels GEI derivats de la dieta afecta el risc de mortalitat per malalties coronàries i diabetis tipus 2.
Aquestes són les principals conclusions de l'estudi: "Greenhouse Gases emissions from the diet and risk of death and chronic diseases in the EPIC Spain cohort" que ha estat publicar recentment a la revista científica 'European Journal of Public Health' i que ha estat coordinat per investigadors de la Unitat de Nutrició i Càncer de l'Institut Català d'Oncologia (ICO) i de l'Institut d'Investigació Biomèdica de Bellvitge (IDIBELL).
El consum de carn vermella augmenta les emissions de gasos d'efecte hivernacle
La recerca d'aquest estudi s'ha realitzat a través de la cohort EPIC de l'Estat espanyol que segueix a 40.621 persones de cinc comunitats autònomes diferents (Astúries, Múrcia, Navarra, el País Basc i la província de Granada) des de fa quasi tres dècades.
Per altra banda, els valors d'emissió dels GEI de cadascun dels aliments s'han obtingut d'una revisió internacional que representa la base de dades més completa que existeix fins a data d'avui.
Així doncs, i basant-se en aquestes dades, el consum de carn vermella i preservada origina el 41% de les emissions de GEI de la dieta en la cohort espanyola i només un 11% s'origina del consum de fruites, verdures, llegums i cereals.
Les emissions del consum de carn vermella i preservada de la dieta van ser 4,7 vegades més altes en grans consumidors de carn vermella (més de 140 g/dia) que ens els baixos consumidors (menys de 70 g/dia).
Per altra banda l'estudi posa de manifest, per primera vegada, una associació directa entre el nivell d'emissió de GEI de la dieta amb el risc de mortalitat.
Així doncs, nivells més alts de GEI augmenta en un 26% el risc de patir una malaltia coronària i un 24% el risc de desenvolupar una diabetis tipus 2.
Aquestes dades indiquen que caldria reduir el consum de carn vermella i processada i augmentar el consum de productes d'origen vegetal, no només per prevenir aquestes malalties sinó també per reduir les emissions de GEI i protegir la 'salut planetària'.
Segons el primer autor d'aquest estudi i investigador de la Unitat de Nutrició i Càncer de l'ICO-IDIBELL, Carlos A. González, "aquestes dades demostrarien la profunda interrelació entre la salut humana i la 'salut' planetària'".
L'objectiu d'aquest estudi és el de comprovar la utilitat com a biomarcador de pronòstic de la infiltració de limfòcits T en un grup de pacients amb càncer colorectal en estadi II.
Els resultats demostren que la combinació d'ambdues variables (quantitat i clonalitat) s'associen clarament al pronòstic.
El càncer colorectal (CCR) és el tercer més freqüent arreu del món amb més d'un milió i mig de casos nous diagnosticats anualment.
Aproximadament el 20% del pacients diagnosticats, en estadi II, experimenten recaigudes després de que els hi hagin realitzat la cirurgia.
Encara no existeix cap marcador que identifiqui pacients en estadi II amb risc de la recaiguda.
Per tant, és important poder identificar biomarcadors pronòstics per aquest entorn específic.
Fins a dia d'avui, ja se sabia que la infiltració de les cèl·lules T (un tipus de limfòcit que forma part del sistema immunitari adaptatiu) té un paper important en la supervivència dels pacients amb càncer colorectal.
Així doncs, utilitzant una nova tècnica anomenada 'immuno seqüenciació dels TCR', en mostres de més de 600 pacients amb càncer colorectal, s'ha volgut comprovar la utilitat d'aquest nou biomarcador.
Aquesta nova tècnica mesura tant la quantitat de limfòcits T infiltrants com la seva clonalitat, que és la diversitat de limfòcits que reconeixen dianes diferents.
Aquest estudi ha estat una col·laboració liderada per en Víctor Moreno responsable del Programa d'Anàlisi de Dades Oncològiques (PADO) de l'Institut Català d'Oncologia (ICO), l'Institut d'Investigació Biomèdica de Bellvitge (IDIBELL), el CIBERESP i Universitat de Barcelona, i el seu equip.
En el projecte han participat el grup de recerca liderat per Steven Gruber, del 'City of Hope National Medical Center' de Los Angeles, EUA, Harlan Robins, CEO de l'empresa Adaptive Biotechnologies, spin off del Fred Hutch Cancer Research Center de Seattle, EUA, i Gad Rennert, del Carmel Medical Center and Technion, Haifa, Israel.
Com s'ha realitzat aquest estudi?
Utilitzant aquesta nova tècnica d'immuno seqüenciació del TCR s'han seqüenciat un total de 640 tumors de càncer colorectal de quatre estudis diferents, tres de pacients de l'ICO l'Hospitalet i un d'Israel.
Així doncs, a través d'aquesta nova tècnica, a diferencia dels altres mètodes, mitjançant la seqüenciació de les regions TCR (receptor de limfòcits que reconeixen antígens tumorals) s'ha obtingut tant l'abundància de la cèl·lula T i que infiltra el tumor com l'índex de clonalitat de les mateixes.
Els resultats obtinguts han demostrat que la combinació d'ambdues variables, quantitat i clonalitat, s'associen clarament al pronòstic.
Les mostres amb més quantitat de TCR i més diversitat de clons són les que presenten un millor pronòstic de la malaltia.
Segons el cap del Programa d'Anàlisi de Dades Oncològiques (PADO) de l'ICO-IDIBELL, Víctor Moreno, "els resultats d'aquest estudi demostren que a nivells més alts de TCR, i una major diversitat de repertori TCR, s'associa a un millor pronòstic en aquest grup específic de pacients on encara no existeixen marcadors clars de recurrència".
L'ICO s'adhereix a la celebració d'aquesta efemèride i al comunicat que ha elaborat la Societat Catalano-Balear de Cures Pal·liatives amb l'objectiu de millorar el benestar possible a les persones que s'hi atenen.
Cada segon dissabte d'octubre se celebra el Dia Mundial de les Cures Pal·liatives i l'Institut Català d'Oncologia, com a centre referent, s'adhereix a la celebració d'aquesta efemèride i al comunicat que ha elaborat la Societat Catalano-Balear de Cures Pal·liatives amb l'objectiu de millorar el benestar possible a les persones que s'hi atenen.
En el comunicat es defensa l'atenció integral en les cures pal·liatives en cadascuna de les àrees de la persona: la física, emocional, la social i l'espiritual.
És per aquest motiu que en els Serveis de Cures Pal·liatives cal disposar de professionals específics per atendre cadascuna de les mateixes, com poden ser professionals del camp de la medicina, d'infermeria, de treball social, de psicologia, de fisioteràpia i de nutrició entre d'altres.
Com són les Cures Pal·liatives de l'Institut Català d'Oncologia?
L'ICO ofereix una atenció integral als pacients diagnosticats de càncer en situacions avançades, i disposa d'expertesa en el tractament de situacions d'alta complexitat i presa de decisions incloent l'atenció al final de vida.
Així mateix, contempla la identificació i el tractament de les necessitats físiques, emocionals, socials i espirituals, amb independència de l'estadiatge i pronòstic de la malaltia, no només de pacients, sinó també de les seves famílies.
Els Serveis de Cures Pal·liatives de l'ICO actuen en tres àmbits principals: assistència, recerca i docència.
En aquest sentit és centre referent a nivell nacional i internacional i gràcies a la seva expertesa col·labora, des de 2008, amb l'Organització Mundial de la Salut donant suport a altres països en el desenvolupament de programes de cures pal·liatives.
La voluntat de l'Institut Català d'Oncologia (ICO) és oferir qualitat de servei, coneixement i sostenibilitat, tot treballant amb coherència, eficiència i transparència, oferint els seus resultats de forma pública.
El pla estratègic pretén donar continuïtat a la trajectòria de l'ICO i definir l'estratègia a seguir en els propers anys a partir dels següents línies estratègiques:
El Pla d'acció identifica les accions previstes per assolir els objectius estratègics.
Aprovat per Comitè Directiu Corporatiu el 21 de febrer de 2017
Aprovat per Consell d'Administració el 28 de febrer 2017
Pel seu volum d'activitat, l'ICO se situa entre els grans centres de referència oncològica de l'Estat (168 llits d'hospitalització oncohematològica, més de 6.000 altes i de 28.000 primeres visites) i ofereix tots els serveis relacionats amb la malaltia: consell genètic, cures pal·liatives, farmàcia, física mèdica i protecció radiològica, fisioteràpia, hematologia clínica, oncologia mèdica, oncologia radioteràpica, psicooncologia i treball social.
El nombre d'efectius està expressat en format de jornada equivalent a temps complet.
Les dades d'ICO l'Hospitalet inclouen l'estructura corporativa, de recerca i de programes.
Ahir es van lliurar els guardons, promoguts per Gaceta Mèdica i que reconeixen els millors hospitals, serveis i centres de salut de l'Estat.
Ahir es va celebrar la 9a edició dels Premis Best-In-Class, una iniciativa promoguda per Gaceta Médica, una publicació del grup de comunicació Wecare-u, i la Càtedra d'Innovació i Gestió Sanitària de la Universitat Rey Juan Carlos, que vol reconèixer els millors hospitals, serveis i centres de salut de l'Estat espanyol que cerquen l'excel·lència en l'atenció al pacient.
L'Institut Català d'Oncologia ha estat reconegut en aquesta edició per la tasca que realitza en Responsabilitat Social Corporativa.
En aquesta IX edició dels premis Best in Class van participar hospitals de 14 comunitats autònomes, 360 centres de salut i es van presentar 655 candidatures.
Els premis Best-In-Class compten amb el suport i la col·laboració de les principals societats científiques i les administracions públiques sanitàries.
La seva concessió s'estableix en base a la puntuació obtinguda amb l'Índex de Qualitat Assistencial al Pacient, que es fixa a partir de les dades resultants dels propis centres participants.
El Programa de Prevenció i Control del Càncer de l'ICO pretén disminuir l'impacte del càncer en la població.
Per això fa recerca, avaluació i intervencions en temes de prevenció del càncer, el diagnòstic precoç i la utilització de serveis sanitaris en l'atenció oncològica.
Així mateix, elabora material d'informació i d'educació sanitària, i ofereix assessorament a institucions, a professionals i a associacions.
Les línies de treball principals se centren en la monitorització de la mortalitat, la incidència, els factors de risc i les activitats preventives relacionades amb el càncer; la prevenció dels factors de risc del càncer; la prevenció secundària, i els programes de cribratge de càncer.
El programa s'estructura en 3 grans àrees:
La Unitat de Biomarcadors i Susceptibilitat centra la seva activitat en la investigació translacional, bioestadística, bioinformàtica i biologia de sistemes.
La Unitat de Control del Tabaquisme centra la seva activitat en la prevenció i el control del consum de tabac.
La Unitat de Cribratge centra la seva activitat en el disseny, la planificació, el desenvolupament i l'avaluació de programes comunitaris de detecció precoç de càncer.
L'objectiu d'aquests premis és reconèixer les persones i institucions que contribueixen a millorar la vida de les persones amb càncer i de les seves families.
L'objectiu és reconèixer la tasca de les persones, entitats, institucions i projectes que contribueixen a millorar la vida de les persones amb càncer i de les seves families.
L'ICO ha estat premiat en la categoria de Responsabilitat social corporativa pel programa "Conviure amb el càncer".
Aquest programa es va iniciar l'any 2010 i engloba diferents projectes per acompanyar i donar suport als pacients i familiars, per millorar la qualitat de vida i per complementar l'atenció assistencial.
Els diferents projectes de "Conviure amb el càncer" es fan realitat gràcies a la implicació i la participació dels professionals i, alhora, fent sinèrgies i convenis amb entitats, institucions i empreses que donen el seu suport de manera desinteresada a l'ICO.
L'acte de lliurament dels premis va tenir lloc ahir, 28 de maig, al Circulo de Bellas Artes de Madrid.
Trobareu més informació sobre l'àmbit de RSC de l'ICO a la pàgina web, apartat Responsabilitat Social Corporativa.
Tarsi Ferro, directora de Cures i Innovació de l'ICO, va recollir el premi en la categoria de Millor pràctica de Comunicació Interna en l'àmbit de la responsabilitat social corporativa.
L'acte es va fer el 3 d'octubre a Madrid i hi van assitir les sis organitzacions guanyadores dels V Premis a les Millors Pràctiques en Comunicació Interna que concedeix l'Observatori de Comunicació Interna i Identitat Corporativa: ICO, ING Direct, Banco Popular, Línea Directa Aseguradora, Iberdrola y LG Electronics.
L'entitat que concedeix els premis està integrada per l'IE Business School, la revista Capital Humano i la consultora Inforpress, i reconeix amb aquests premis els millors projectes en l'àmbit intern de les empreses i entitats públiques espanyoles.
L'ICO ha guanyat el premi en la categoria de Millor pràctica de Comunicació Interna en l'àmbit de la responsabilitat social corporativa.
En concret, s'ha valorat les diferents iniciatives dutes a terme per fomentar la solidaritat dels treballadors, com ara la recollida de menjar pel banc d'aliments, la recollida de telèfons mòbils per a la Creu Roja o la col·laboració amb la Marató de TV3.
El 25 de novembre va tenir lloc a Maastricht el lliurament dels Best Practice Certificate en el marc dels premis europeus EPSA (European Public Sector Awards), entre els quals es va premiar un projecte de l'ICO.
Els projectes van ser sotmesos a un procés de selecció, revisió contrastada i àmpliament discutida entre el jurat, composat per personalitats dels àmbits acadèmics, empresarials i polítics.
El programa Conviure amb el càncer de l'ICO ha estat un dels 32 projectes distingits.
La cerimònia de lliurament dels certificats de bones pràctiques va tenir lloc a l'Ajuntament de Maastricht dilluns 25 de novembre.
El reconeixement que ha rebut el programa "Conviure amb el càncer" per part de la institució europea EIPA (European Institute of Public Administration), organitzadora dels premis, en significa una àmplia difusió en l'àmbit d'Europa.
El programa ha estat recollit en un llibre on es resumeixen els projectes de bones pràctiques i els projectes guanyadors.
Així mateix, es podran consultar els millors projectes públics de 38 països europeus en l'e-knowledge platform d'EIPA, una plataforma virtual, que s'habilitarà el 2014.
Els Premis EPSA reuneixen les millors actuacions innovadores i eficients d'alt nivell del sector públic.
Amb el rerefons de la crisi l'edició 2013 s'ha convocat per a les institucions i administracions que aconsegueixen quadrar el cercle aportant idees creatives que ajuden al creixement sostenible i a millorar processos, assolint oferir un millor servei malgrat les retallades.
Es premien totes aquestes actuacions que augmenten l'efectivitat i l'eficiència, la innovació i l'esforç per adquirir i implementar les bones pràctiques.
Un estudi sobre supervivència en càncer de pulmó, triat entre les millors idees de l'any per Diario Médico; el programa de formació virtual de l'ICO e-oncologia, millor projecte de formació mèdica en llengua castellana i Víctor Mireno, premi a l'excel·lència professional del COMB.
Víctor Moreno recull el Premi a l'excel·lència professional del COMB
Diversos projectes i professionals de l'Institut Català d'Oncologia han estat premiats recentment:
Un estudi sobre supervivència en càncer de pulmó, premiat per Diario Médico
Dilluns 18 de novembre la publicació Diario Médico va concedir els premis a les millors idees de l'any.
L'acte es va fer al Teatre Nacional de Catalunya.
En la categoria de Recerca i Farmacologia, un dels treballs premiats va ser un estudi de l'ICO L'Hospitalet que va demostrar que la radioteràpia estereotàxica extracraneal (SBRT) aconsegueix més que duplicar la supervivència dels pacients amb càncer de pulmó no operable.
e-oncologia, premi al millor projecte de formació mèdica en llengua castellana
e-oncologia, el programa de formació virtual de l'ICO, en associació amb la SEOM, ha guanyat el premi Medes al foment de l'ús de l'espanyol en la divulgació del coneixement mèdic.
e-oncologia és una iniciativa de l'ICO que es va constituir el 2004 com una Xarxa Internacional de Centres d'Oncologia gràcies a una Beca Alfa de la Unió Europea per afavorir el networking i l'intercanvi de formació amb Llatinoamèrica.
Des de l'any 2005 s'han format al campus d'e-oncologia més d'11.000 professionals, disposa d'una xarxa de 200 professors i tutors i més de 1.000 hores de continguts educatius (en 36 cursos en línia).
Podeu accedir-hi a través de www.e-oncologia.org
Víctor Moreno recull el Premi a l'Excel·lència Professional del COMB
Moreno és el responsable del Programa de Prevenció i Control del Càncer de l'ICO.
L'entrega dels guardons va ser l'11 de novembre a les 19:00 al Teatre Romea.
Els Premis a l'Excel·lència Professional es donen des de 2004 i s'atorguen en el àmbits de medicina hospitalària, atenció primària, salut pública i mental, atenció sociosanitària, recerca biomèdica, educació mèdica i humanitats mèdiques.
Aquests premis es concedeixen als metges que han destacat durant l'any per la seva excel·lència, pel seu recorregut professional, honestedat, compromís, altruisme i integritat.
El certificat és un reconeixement als finalistes dels premis europeus EPSA (European Public Sector Awards).
El projecte "Living with cancer" (Conviure amb el cáncer) de l'ICO és un dels 47 projectes seleccionats que opten a guanyar el premi "Weathering the Storm: Creative Solutions in a Time of Crisis".
El premi es lliurarà entre el 25 i el 27 de novembre a Maastricht.
L'ICO ha presentat als Premis Europeus del Sector Públic el programa "Conviure amb el càncer" i ha passat les dues primeres etapes d'avaluació, aconseguint el certificat "Best Practices".
El procés de selecció consisteix en diferents etapes fins que un jurat, compost per personalitats d'alt nivell acadèmic, empresarial i polític decideixen un guanyador per categoria (sector públic d'abast europeu i nacional, regional, supralocal i local).
El lliurament del premi es farà durant una cerimònia, celebrada en el marc d'unes jornades de 3 dies, que tindrà lloc a la ciutat holandesa de Maastricht entre el 25 i el 27 de novembre.
En l'edició 2013 s'han rebut 230 projectes provinents de 26 països.
El projecte de l'ICO es presenta dins de la categoria de "sector públic d'abast regional" i ha estat seleccionat juntament amb 6 projectes regionals més, dels quals un serà el guanyador.
La presentació de "Conviure amb el càncer" als Premis del Sector Públic Europeu suposa, a més, la inclusió del projecte a la plataforma eKnowledge d'EPSA que es posarà en marxa cap a finals d'any.
Els Premis reuneixen les millors actuacions innovadores i eficients d'alt nivell del sector públic.
Amb el rerefons de la crisi l'edició 2013 s'ha convocat per a les institucions i administracions que aconsegueixen quadrar el cercle aportant idees creatives que ajuden al creixement sostenible i a millorar processos, assolint oferir un millor servei malgrat les retallades.
Es premien totes aquestes actuacions que augmenten la efectivitat i l'eficiència, la innovació i l'esforç per adquirir i implementar les bones pràctiques.
Segons Maroš Šefčovič, Vice-president de la Comissió Europea per a les Administracions i les Relacions inter-institucionals: "Esquemes com EPSA són instruments importants per fomentar les bones pràctiques en les administracions públiques a tota Europa i per ajudar els països a aprendre l'un de l'altre.
Des de la seva creació en 2007, EPSA ha actuat com a motor de canvi en el funcionament dels serveis públics del segle XXI, animant-los a aplicar innovacions i oferir qualitat".
Bosch va ser designat membre d'honor arrel de la seva conferència "New paradigms for a new evidence-based cervical cancer screening policy".
Xavier Bosch ha estat designat Membre d'Honor de la Societat Francesa de Citologia Clínica, una organització sense ànim de lucre l'objectiu de la qual és reunir els professionals de la citopatologia per promoure la col·laboració i la formació.
Són membres d'honor d'aquesta societat metges, investigadors i tècnics que han contribuït d'una manera destacada a la citopatologia a França.
Bosch va ser designat membre d'honor arrel de la seva conferència "New paradigms for a new evidence-based cervical cancer screening policy" al congrés nacional anual « Carrefour Pathologie », celebrat a París.
Aquest premi, amb una dotació de 15.000 euros, té com a objectiu distingir aquelles propostes innovadores que tinguin un impacte positiu en la gestió de la qualitat assistencial dels hospitals espanyols.
Divendres 21 de novembre va tenir lloc l'acte d'entrega dels premis Hinnovar, que tenen com a objectiu distingir aquelles propostes innovadores que tinguin un impacte positiu en la gestió de la qualitat assistencial dels hospitals espanyols.
La iniciativa està impulsada per Novartis amb la col·laboració de l'escola de negocis ESADE i SEDISA (Societat Espanyola de Directius de la Salut).
En la categoria d'Innovació en projectes amb impacte al pacient amb càncer, el primer premi ha estat per al "Programa de cribratge de càncer colorectal.
Prevenir, curar i estalviar" del Programa de Prevenció del Càncer de l'ICO.
Segons Gemma Binefa, responsable del projecte i coordinadora del Programa de Detecció Precoç de Càncer Colorectal,"el projecte té l'objectiu de sensibilitzar la població i els professionals de la importància de la prevenció i augmentar la participació en el programa de cribratge".
El premi té una dotació de 15.000 euros.